Janková (vrch v Malej Fatre)

Janková (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je vrch v južnej časti Malej Fatry, krajinnom celku Fatransko-tatranskej oblasti. Leží nad obcou Vrícko, približne  juhozápadne od Martina.

 Poloha 
Nachádza sa v južnej polovici Malej Fatry, v geomorfologickom podcelku Lúčanská Fatra a jej časti Kýčery. Vrch leží v Žilinskom kraji, na pomedzí okresov Martin a Žilina a zasahuje na katastrálne územie obcí Rajecká Lesná a Kláštor pod Znievom.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližším sídlom je južným smerom situované Vrícko, východne sa nachádza Kláštor pod Znievom a Valča, západne Fačkov a severozápadne Rajecká Lesná.

 Opis 
Janková leží v južnej časti hlavného hrebeňa Lúčanskej Fatry, medzi Kľakom () a Hnilickou Kýčerou (). Severným susedom je Sedlom pod Úplazom oddelený Úplaz (), juhozápadne je nevýrazná Venclova skala, resp. Skalky (). Východným smerom vybieha rázsocha na Kýčeru (). Južné svahy klesajú do Suchej doliny, ktorou preteká potok Suchá, severne leží Slovianska dolina, ktorou vodu do rieky Turiec odvádza Sloviansky potok. Severozápadná časť hrebeňa klesá do Rajeckolesnianskej doliny, ktorou voda odteká Lesniankou do Rajčanky. Vrcholom prechádza turistická hrebeňovka.

Východným smerom sa nachádza Javorina () a Kýčera (), južným Zniev (), Chlieviská (), Sokol (), Dutá skala () a Závozy (), západným Vrania skala (), Bukovec (), Partizán (), Kľak (), Skalky (), Ostrá skala (), Kútik () a Prípor () a severným Jablonská (), Kýčera (), Rajecká skala (), Sedlom pod Úplazom oddelený Úplaz () a Hnilická Kýčera ().

 Výhľady 
Vrchol pokrýva sčasti horská lúka a sčasti lesný porast, ktoré umožňujú obmedzený výhľad. Z vhodných miest je preto možné pozorovať okolité vrcholy Malej Fatry, no tiež Súľovské a Strážovské vrchy, Vtáčnik, Žiar, Kremnické vrchy, Veľkú Fatru a Chočské vrchy, ojedinele i Západné Tatry.

 Prístup 
 po  červeno značenej hrebeňovke:
 od severu zo Sedla Majbíková cez Hnilickú Kýčeru () a Sedlo pod Úplazom
 od juhozápadu z Kľaku () cez Vríčanské sedlo a Skalky
 po  modrej značke cez Sedlo pod Úplazom:
 od severozápadu z Rajeckej Lesnej cez Rajeckolesniansku dolinu
 od východu z Valče Slovianskou dolinou

 Referencie 

 Pozri aj 
 Lúčanská Fatra
 Kýčery
 Zoznam vrcholov v Malej Fatre

 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy v Malej Fatre
Kategória:Vrchy v okrese Martin
Kategória:Vrchy v okrese Žilina
Kategória:Kláštor pod Znievom
Kategória:Rajecká Lesná
Kategória:Vrchy v Lúčanskej Fatre